काठमाडौं (अस) । माछापुच्छ्रे बैङ्कले भक्तपुरकी बिन्दिना त्यातलाई स्मार्ट बचत खाताको बीमाअन्तर्गत ४३ हजार ८ सय ८६ रुपैयाँ भुक्तानी गरको छ । त्यातले ३ महीनाअघि माछापुच्छ्रे बैङ्कको भक्तपुर शाखामा स्मार्ट बचत खाता खोलेकी थिइन् । ५ हजार रुपैयाँ न्यूनतम मौज्दात राखी खोल्न मिल्ने स्मार्ट बचत खातामा ग्राहकले ५ लाख रुपैयाँसम्म दुर्घटना बीमा, १ लाख रुपैयाँसम्मको अस्पताल भर्ना खर्च र ५ हजार रुपैयाँसम्मको औषधि खर्चजस्ता सुविधा निःशुल्क पाउँदै आएका छन् । स्मार्ट बचत खाता खोलेकी त्यातले अस्पताल भर्ना खर्चको दाबी गरी उक्त रकम प्राप्त गरेकी हुन् ।